ખેતીવાડી ઉત્પન્ન બજાર સમિતિના બટાકાના હોલસેલ વેપારીના જણાવ્યા પ્રમાણે માર્ચ મહિનાની શરૂઆતમાં ૪૦થી ૮૦ રૂપિયે પ્રતિ ૨૦ કિલોની સપાટીએ જોવા મળી રહેલા દેશી બટાકા હાલ વધીને ૭૦થી ૧૪૦ની સપાટીએ પહોંચી ગયેલા જોવા મળ્યા છે. એ જ પ્રમાણે ડિસાના બટાકાના ભાવ પણ પાછલા છ સપ્તાહમાં બમણા થઇ ગયા છે, જેના પગલે સ્થાનિક બજારમાં છેલ્લા એક મહિનામાં રિટેલમાં બટાકાના ભાવમાં ઉછાળો જોવા મળ્યો છે. ચારથી છ સપ્તાહ અગાઉ આઠથી દશ રૂપિયે જોવા મળતાં બટાકાનું બમ્પર ઉત્પાદન હોવા છતાં ૩૦થી ૪૦ ટકાનો ઉછાળો નોંધાતાં રૂ. ૧૫થી ૧૮ પર પહોંચી ગયેલા જોવા મળે છે.